**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/29, 01.08.2017թ.

**Բողոք բերող անձ՝** «Ա և Ա Քոնստրաքշն» ՍՊԸ

**Պատվիրատու՝** ՀՀ տրանսպորտի, կապի և տեղեկատվական տեխնոլոգիաների նախարարություն

**Գնման ընթացակարգի ծածկագիրը և առարկան՝** «ՏԿՆ-ԲԸԱՇՁԲ-2017/2Շ» ծածկագրով բաց ընթացակարգ / Մ-4 Երևան-Սևան-Իջևան-Ադրբեջանի սահման միջպետական նշանակության ավտոճանապարհի Կմ 36+200 Կմ 64+174, 28 կմ հատվածի հիմնանորոգման աշխատանքների ձեռքբերում

**Բողոքի պահանջը`**

1.Կասեցնել «ՏԿՆ-ԲԸԱՇՁԲ-2017/2Շ» ծածկագրով գնման ընթացակարգի պատվիրատուի և գնահատող հանձնաժողովի կայացրած որևէ որոշման իրականացումը, այդ թվում նաև պայմանագրի կնքման գործընթացը, մինչև բողոքի վերաբերյալ վերջնական որոշման ընդունումը:

2.Դադարեցնել «ՏԿՆ-ԲԸԱՇՁԲ-2017/2Շ» ծածկագրով բաց ընթացակարգի գնահատող հանձնաժողովի կողմից 21.06.2017թ. թիվ 3 արձանագրությամբ «Սուարդի» ԲԸ-ի հայտը ընթացակարգի հրավերի պահանջներին համապատասխանող գնահատելու որոշումը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: